BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 132807 21 I 

Bijeljina, 05.07.2023. godine
Osnovni sud u Bijeljini, sudija Osman Mujkić, u izvršnom postupku tražioca izvršenja Brčko distrikt BiH zastupan po Pravobranilaštvu Brčko distrikta BiH, Trg pravde br. 16, Brčko distrikt BiH protiv izvršenika Nešković Radovana sina Vase iz Bijeljine, ul. Cara Lazara br. 47, Bijeljina, JMB..., radi naplate novčanog potraživanja, v.sp. 2.933,80 KM, po osnovu izvršne isprave, dana 05.07.2023. godine, donio je sljedeći:
Z A K LJ U ČAK
o drugoj prodaji nepokretnosti 

1. Određuje se prodaja usmenim javnim nadmetanjem nepokretnosti izvršenika i to:
· nekretnine označene kao k.p. broj 1463/1 „ul. NURIJE POZDERCA“  ukupne površine 370 m2, u naravi stambeni objekat površine 86 m 2  i dvorište površine 284 m2, upisane u L.N. br. 5452 k.o. Bijeljina 2,  na kojima izvršenik ima pravo suvlasništva na dijelu od 1/2 nekretnina,

· nekretnine označene kao k.p. broj 1463/1 , broj poduloška 1, u naravi stambeni objekat površine  86 m2,  upisan u L.N. br. 5452 k.o. Bijeljina 2 na kojima je izvršenik upisan kao suvlasnik sa dijelom od ½,

· nekretnine označene kao k.p. broj 1463/1 , broj poduloška 2, u naravi dvosoban stan površine 73 m2, upisan u L.N. br. 5452 k.o. Bijeljina 2,  1/1 vlasništvo izvršenika.

2. Ročište za prodaju nepokretnosti održat će se dana 04.09.2023. godine  u  08,30 časova, u zgradi Suda, soba broj 32, na koje se pozivaju tražilac izvršenja, izvršenik i zainteresirana lica kao kupci.
3. Vrijednost nepokretnosti izvršenika, odnosno njegovog suvlasničkog dijela, shodno nalazu i mišljenju vještaka građevinske struke, utvrđuje se u ukupnom iznosu od 79.720,00 KM.

3.   Zainteresovana lica za kupovinu nepokretnost iz tačke 1. mogu razgledati nepokretnost svakog radnog dana, počev od 10.07.2023..godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

4.   Na drugom ročištu za prodaju usmenim javnim nadmetanjem nepokretnost se ne može prodati ispod 1/3 utvrđene vrijednosti iz tačke 3.

5.   Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili na  na račun posebnih namjena – Depozitni račun osnovnih sudova: žiro račun broj 562-099-8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001 s pozivom na broj predmeta 1328072021. Ponuđačima čija ponuda nije prihvaćena, osim za tri najbolja ponuđača, vratiće se osiguranje odmah nakon zaključenja javnog nadmetanja. Ročište za javno nadmetanje održaće se i kad prisustvuje samo jedan ponuđač.

6.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na naredne ponuđače s tim da nepokretnost ne može biti prodata za manje od jedne trećine vrijednosti utvrđene zaključkom o prodaji. 

7.    Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

8.    Troškove poreza i takse u vezi s prodajom nepokretnosti plaća kupac.

9.  Ovaj zaključak objaviće se na oglasnoj tabli Suda i na WEB stranici, a stranka može, o svom trošku, zaključak objaviti i u sredstvima javnog informiranja.




                                                                                                                 Sudija











     Osman Mujkić

Pouka o pravnom lijeku:

Protiv ovog zaključka nije dozvoljen pravni lijek.

